Ibn Sahl o Sevilla - Wicipedia

# Ibn Sahl o Sevilla

### Oddi wrth Wicipedia, y gwyddoniadur rhydd.

Ibn Sahl (Arabeg: أبو إسحاق إبرهيم بن سهل الإسرائيلي الإشبيلي Abu Ishaq Ibrahim Ibn Sahl al-Isra'ili al-Ishbili) o Sevilla (1212-1251) oedd un o feirdd mwyaf Andalusia yn y 13eg ganrif.

Ganed Ibn Sahl yn 1212-3 mewn teulu Iddewig yn Sevilla (de Sbaen). Eisoes erbyn y 1220au roedd yn fardd adnabyddus. Er gwaethaf ei gefndir Iddewig roedd Ibn Sahl yn Fwslim diffuant ac mae ei 'diwan' (blodeugerdd o'i waith) yn dyst i'w deimladau crefyddol dwys. Ymddengys iddo droi'n Fwslim yn gynnar yn ei fywyd.

Pan syrthiodd Sevilla i ddwylo Ferdinand III o Castile yn 1248, ymadawodd Ibn Sahl am ddinas Ceuta (gogledd Moroco heddiw), lle cafodd swydd fel ysgrifenydd i'r llywodraethwr Almorafid Abu Ali Ibn Khallas. Pan anfonodd Ibn Khallas ei fab i wasanaethu al-Mustanir I, califf Hafsidiaid Ifriqiya, penderfynodd anfon Ibn Sahl yn gwmni iddo ar y fordaith. Ond llongrylliwyd eu galeri a boddwyd y teithwyr i gyd cyn cyrraedd Tunis. Yn ôl traddodiad, pan glywodd Ibn Khallaa hynny dywedodd: "Dychwelwyd y perl i'r môr."

Mae diwan Ibn Sahl yn cynnwys rhai o'r enghreifftiau mwyaf synhwyrus a soffistigefig o farddoniaeth Al-Andalus. Mae ei gerddi bron i gyd yn gerddi serch, yn aml o naws gyfrinol, a muwashsahat.

Yn ddiweddarach ysgrifenodd y llenor o Forocwr Mohammed El Ifrani (1670-1747) fywgraffiad Ibn Sahl.

### [golygu] Darllen pellach

- Gert Borg (gol.), Representations of the Divine in Arabic Poetry, (de Moor, Amsterdam, Atlanta 2001)
- Arie Schippers, Humorous approach of the divine in the poetry of Al-Andalous, the case of Ibn Sahl

Wedi dod o "http://cy.wikipedia.org../../../i/b/n/Ibn_Sahl_o_Sevilla_074c.html"

Categorïau tudalen: Llenorion Al-Andalus | Iddewon | Beirdd Arabeg | Genedigaethau 1212 | Marwolaethau 1251

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English